Priekšlikums Padomes regula, ar ko groza Regulu (EK) Nr. 21/2004 attiecībā uz aitu un kazu elektroniskās identifikācijas ieviešanas datumu /* COM/2007/0710 galīgā redakcija - CNS 2007/0244 */





[pic] | EIROPAS KOPIENU KOMISIJA | Briselē, 15.11.2007 COM(2007) 710 galīgā redakcija 2007/0244 (CNS) Priekšlikums PADOMES REGULA, ar ko groza Regulu (EK) Nr. 21/2004 attiecībā uz aitu un kazu elektroniskās identifikācijas ieviešanas datumu (iesniegusi Komisija) PASKAIDROJUMA RAKSTS Saskaņā ar Regulu (EK) Nr. 21/2004 Komisijai ir jāizvērtē pieredze, kas gūta, dalībvalstīs īstenojot vairākus elektroniskās identifikācijas sistēmu projektus, un jāsniedz ziņojums Padomei. Minētais ziņojums jāiesniedz kopā ar priekšlikumu, par kuru Padome balsos, apstiprinot vai grozot elektroniskās identifikācijas obligātās ieviešanas datumu – 2008. gada 1. janvāri. Komisijas ziņojumā norādīts, ka, pirms tiek noteikts galīgais datums obligātai elektroniskās identifikācijas izmantošanai, ir jāorganizē plaša iesaistīto personu apspriešanās, jo īpaši par elektroniskās identifikācijas ieviešanas ekonomisko ietekmi. Tāpēc, lai apstiprinātu procedūras tā datuma noteikšanai, no kura aitu un kazu elektroniskā identifikācija ir obligāta, ir jāgroza Regula (EK) Nr. 21/2004. 2007/0244 (CNS) Priekšlikums PADOMES REGULA, ar ko groza Regulu (EK) Nr. 21/2004 attiecībā uz aitu un kazu elektroniskās identifikācijas ieviešanas datumu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu, ņemot vērā Komisijas priekšlikumu[1], ņemot vērā Eiropas Parlamenta atzinumu[2], ņemot vērā Eiropas Ekonomikas un sociālo lietu komitejas atzinumu[3], tā kā: (1) Padomes 2003. gada 17. decembra Regulā (EK) Nr. 21/2004, ar ko izveido aitu un kazu identifikācijas un reģistrācijas sistēmu[4], noteikts, ka katrai dalībvalstij jāizveido aitu un kazu identifikācijas un reģistrācijas sistēma saskaņā ar minētās regulas noteikumiem. (2) Regulas (EK) Nr. 21/2004 9. panta 3. punktā paredzēts, ka no 2008. gada 1. janvāra elektroniskā identifikācija ir obligāta visiem dzīvniekiem, uz kuriem attiecas minētā regula. (3) Turklāt minētās regulas 9. panta 4. punktā noteikts, ka Komisija līdz 2006. gada 30. jūnijam iesniedz Padomei ziņojumu par elektroniskās identifikācijas sistēmas īstenošanu, kuram pievieno atbilstošus priekšlikumus, par kuriem Padome balso, apstiprinot vai vajadzības gadījumā grozot minētās sistēmas obligātās ieviešanas datumu. (4) Komisijas ziņojumā norādīts, ka, pirms tiek noteikts galīgais datums obligātai elektroniskās identifikācijas izmantošanai, ir jāorganizē plašāka iesaistīto personu apspriešanās, jo īpaši par minētās sistēmas ieviešanas ekonomisko ietekmi. Attiecīgi ir vajadzīgs vairāk laika, lai uzklausītu iesaistītās personas un ņemtu vērā to komentārus. (5) Vairākas dalībvalstis jau ir izstrādājušas elektroniskās identifikācijas ieviešanai vajadzīgo tehnoloģiju un guvušas pietiekamu pieredzi tās īstenošanā. Nevajadzētu kavēt šīs sistēmas ieviešanu valsts līmenī, ja valsts to uzskata par lietderīgu. No minēto valstu pieredzes Komisija un pārējās dalībvalstis gūs vērtīgu informāciju par elektroniskās identifikācijas tehniskajiem aspektiem un tās ietekmi, kas jāņem vērā, nosakot datumu, no kura sistēma kļūs obligāta Kopienas līmenī. (6) Tādēļ Regula (EK) Nr. 21/2004 ir attiecīgi jāgroza, IR PIEŅĒMUSI ŠO REGULU. 1. pants Regulu (EK) Nr. 21/2004 groza šādi. (1) Regulas 9. panta 3. punkta pirmo daļu aizstāj ar šādu tekstu: „3. No datuma, ko noteiks saskaņā ar 13. panta 2. punktā minēto procedūru, elektroniskā identifikācija atbilstoši šā panta 1. punktā minētajiem norādījumiem un saskaņā ar šā pielikuma A iedaļas attiecīgajiem noteikumiem ir obligāta visiem dzīvniekiem, kas dzimuši pēc šā datuma. Šo datumu a) noteiks, ņemot vērā elektroniskās identifikācijas tehnisko aspektu, izmaksu un izmantošanas vispārējās ietekmes novērtējumu; b) jānosaka ne vēlāk kā 12 mēnešus pirms datuma, no kura elektroniskās identifikācijas izmantošana ir obligāta.” (2) Regulas 9. panta 4. punktu aizstāj ar šādu tekstu: „4. Dalībvalstis var ieviest obligātu elektroniskās identifikācijas izmantošanu dzīvniekiem, kas šo valstu teritorijā dzimuši pēc datuma, kuru noteiks saskaņā ar 3. punktā izklāstītajiem nosacījumiem.” 2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [1] OV L xx, xx.xx.xxxx., xx. lpp. [2] OV L xx, xx.xx.xxxx., xx. lpp. [3] OV L xx, xx.xx.xxxx., xx. lpp. [4] OV L 5, 9.1.2004., 8. lpp. Regulā grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).